OzLabs/hebrew-wiki-articles huggingface dataset:
לין צ'דוויק

שתי דמויות יושבות (1973) ברחבת [[בית אריאלה בתל אביב]]
לין צ'דוויק (אנגלית: Lynn Chadwick; 24 בנובמבר 1914 - 25 באפריל 2003) היה אמן ופסל אנגלי. זכה להכרה בזכות פסליו העשויים מברזל וברונזה, אשר נחשבים כאקספרסיוניסטיים ופיגורטיביים ומוצגים במקומות רבים בעולם.

== אודות ==
צ'דוויק נולד בלונדון למשפחה מהמעמד הבינוני, הוריו היו לוורנר ראסל צ'דוויק ומרג'רי בראון לין. החל את הקריירה בתור שרטט במשרדי אדריכלים שונים בין השנים 1933 ל-1939. במלחמת העולם השנייה שירת כטייס בחיל האוויר האנגלי ולאחר מכן עסק בעיצוב רהיטים וטקסטיל. בשנת 1950 הציג לראשונה תערוכת יחיד ובשנות החמישים התגבש סגנונו הייחודי אשר משרטט בקווים כללים בני אדם וחיות. בשנת 1956, כשהיה בן 41, זכה בפרס הראשון בפיסול בביאנלה של ונציה.

עבודותיו מוצגות בין השאר במוזיאון תל אביב לאמנות ובמוזיאון ישראל. 

היה חבר במסדר האימפריה הבריטית ובמסדר האמנויות והספרות.

היה נשוי שלוש פעמים ואב לארבעה ילדים.

==גלריית תמונות==
<gallery>
'Roaring Lion', bronze sculpture by Lynn Chadwick (British), 1960, Israel Museum, Jerusalem, Israel.JPG|אריה שואג, 1960, מוצג במוזיאון ישראל
Two Figures (Conjunction XV), bronze sculpture by Lynn Chadwick (British), 1970, Israel Museum, Jerusalem, Israel.JPG|שתי דמויות, 1970, מוצג במוזיאון ישראל

</gallery>

== קישורים חיצוניים ==

* 
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:פסלים אנגלים
קטגוריה:חברים במסדר האימפריה הבריטית
קטגוריה:בריטים שנולדו ב-1914
קטגוריה:אנגלים שנפטרו ב-2003
אדוארדו צ'ילידה

El Peine del viento
אדוארדו צ'ילידה (בספרדית: Eduardo Chillida Juantegui; 10 בינואר 1924 – 19 באוגוסט 2002) היה פסל בסקי-ספרדי אשר נודע בזכות יצירותיו האבסטרקטיות והמונומנטליות.
== ביוגרפיה ==
נולד בסן סבסטיאן שבחבל הבסקים שבצפון ספרד. בין השנים 1943–1947 למד ארכיטקטורה באוניברסיטת מדריד ולאחר מכן למד תקופה קצרה בבית ספר לאמנות. בשנת 1947 יצר את פיסלו הראשון. פסליו הראשונים היו פיגורטיביים ונעשו מחומרים כמו טיח וחימר, אולם במהרה זנח את הפיסול הפיגורטיבי בשביל פיסול אבסטרקטי ממתכת. תחילה הושפע מאוד מהפסל הספרדי חוליו גונזאלס. בשנת 1948 עזב את ספרד לטובת פריז, וחזר לספרד רק בשנת 1951. בשנת 1954 הוא יצר דלתות לבזיליקה של ארנזוזו (Arantzazu) שבאותה תקופה עברה תהליך בנייה מחדש. לפרוקיט זה הוזמנו יצירות מאמנים בסקים בולטים נוספים לרבות נסטור בסטרטשה, אגוסטין איברולה וחורחה אוטיזה.

זוכה פרס פרמיום אימפריאלה לפיסול לשנת 1991. זוכה פרס וולף לאמנות לשנת 1984–1985.

== קישורים חיצוניים ==

* [http://www.museochillidaleku.com אתר מוזיאון צ'ילידה]
* [http://mharpaz.wordpress.com/2010/11/05/צילידה/ מיצירותיו], בבלוג של משה הרפז
* 
* 

קטגוריה:פסלים ספרדים
קטגוריה:בסקים
קטגוריה:זוכי פרס נסיך אסטוריאס לאמנויות
קטגוריה:זוכי פרס וולף לאמנות
קטגוריה:ספרדים שנולדו ב-1924
קטגוריה:ספרדים שנפטרו ב-2002
פיליפ מאטר

פיליפ מאטר (בערבית: فيليب مطر; נולד ב-1941 בירושלים) הוא היסטוריון פלסטיני-אמריקאי, שימש כמנהל המכון ללימודים פלסטינים בביירות בין השנים 1984 ל-2001.

היה עמית פולברייט. סיים דוקטורט בהיסטוריה של המזרח התיכון מאוניברסיטת קולומביה בניו יורק. הוא לימד באוניברסיטת ייל, אוניברסיטת ג'ורג'טאון ובסיטי קולג' של ניו יורק. משמש כנשיא המרכז המחקר הפלסטיני-אמריקאי (Palestinian American Research Center) ועורך משנה של כתב העת Journal of Palestine Studies.

== מספריו ==
<div style="direction: ltr;">
* The Mufti of Jerusalem: Al-Hajj Amin al-Husayni and the Palestinian National Movement, Columbia University Press, 1992
* Encyclopedia of the Palestinians, Infobase Publishing, 2005 
</div>

== קישורים חיצוניים ==
* [http://www.discoverthenetworks.org/individualProfile.asp?indid=1863 אודות]

קטגוריה:היסטוריונים פלסטינים
קטגוריה:אמריקאים שנולדו ב-1944
יעל פלדמן

יעל פלדמן (נולדה ב-9 בינואר 1941) היא פרופסור לספרות עברית והשוואתית ולימודי יהדות באוניברסיטת ניו יורק המופקדת על הקתדרה על שם אברהם כ"ץ לחינוך ותרבות עברית.

קיבלה תואר ראשון בספרות עברית ואנגלית מאוניברסיטת תל אביב בשנת 1967, תואר שני בספרות עברית של ימי הביניים מההיברו קולג' בשנת 1976. היא סיימה דוקטורט באוניברסיטת קולומביה בניו יורק על המשורר העברי גבריאל פרייל. העבודה הייתה הבסיס לספרה הראשון, Modernism and Cultural Transfer: Gabriel Preil and the Tradition of Jewish Literary Bilingualism משנת 1986. אחרי הדוקטורט המשיכה ללימודי פוסט-דוקטורט במרכז למחקר פסיכואנליטי באוניברסיטת קולומביה.

== מספריה ==
* בין הקטבים לקו המשווה : שירת ימי הביניים: תבניות סמאנטיות בשיר המורכב, הוצאת פפירוס, 1987.
* ללא חדר משלהן, מגדר ולאומיות ביצירתן של סופרות ישראליות, הוצאת הקיבוץ המאוחד: סדרת מגדרים, בעריכת חנה נווה, 2002. מאנגלית: מיכל ספיר. [הספר מוקדש למפעלן הספרותי של הסופרות שולמית לפיד, עמליה כהנא-כרמון, שולמית הראבן, נתיבה בן-יהודה, ורות אלמוג, ושל חלוצות הפמיניזם וירג'יניה וולף וסימון דה-בובואר.]

<div style="direction: ltr;">
* Modernism and Cultural Transfer: Gabriel Preil and the tradition of Jewish literary bilingualism. Cincinnati: Hebrew Union College Press, 1986.
* No Room of Their Own: Gender and Nation in Israeli Women's Fiction, New York: Columbia University Press, 1999
* Glory and agony: Isaac's Sacrifice and National Narrative. Stanford, California: Stanford University Press, 2010
</div>

== קישורים חיצוניים ==
* [https://as.nyu.edu/content/nyu-as/as/departments/hebrewjudaic/People/Emeritus-Faculty/yael-feldman.html דף הבית של פלדמן] באתר אוניברסיטת ניו יורק
* 

קטגוריה:סגל אוניברסיטת ניו יורק
קטגוריה:חוקרות ספרות ישראליות
קטגוריה:חוקרי ספרות ישראלים
קטגוריה:מבקרות ספרות ישראליות
קטגוריה:מבקרי ספרות ישראלים
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:בוגרי המכללה העברית של בוסטון
קטגוריה:בעלות תואר דוקטור מאוניברסיטת קולומביה
קטגוריה:בעלי תואר דוקטור מאוניברסיטת קולומביה
קטגוריה:ישראליות שנולדו ב-1941
קטגוריה:ישראלים שנולדו ב-1941
הדאר

שער [[ג' בתמוז תרפ"ד, 4 ביולי 1924]]
שער [[כ"ו באלול תשמ"א (1981)]]
הדֹאר היה עיתון עברי שיצא לאור בארצות הברית בין השנים 1921 ל-2005 בחסות ההסתדרות העברית באמריקה.

העיתון נוסד בשנת 1921 כעיתון יומי, ולאחר שנה החל לפעול כשבועון. בשנות התשעים החל לצאת פעם בשבועיים ואחר כך כירחון ולבסוף כרבעון, בשיתוף עם ההיברו קולג' בבוסטון. בשנת 2005 נסגר עקב קשיים כלכליים.

עורכו הראשון היה מרדכי ליפסון, עם מערכת קולקטיבית (שמעון ברנשטיין, יום-טוב הלמן מנחם ריבולוב). משנת 1923 ועד מותו ב-1953 ערך את העיתון מנחם ריבולוב; בין השנים 1953–1958 משה מייזלש-עמישי; בשנת 1958–1959 חיים ליף, כעורך זמני; בין השנים 1959–1969 משה ינון; בין השנים 1970–1985 היה העורך יצחק עברי; אחריו, משנת 1985, העורך היה שלמה שמיר, עם העורכת הספרותית יעל פלדמן.

בשנת 2002 התמנה לעורך פרופ' לב חקק והוא ערך את "הדאר" עד סגירתו. כתב העת הפך לרבעון במתכונת חדשה וביריעה רחבה. הגיליונות היו חדשים בצורתם ובתוכנם והם כללו פרוזה, שירה, מחקרים בספרות עברית, לשון, אומנות יהודית, חינוך, מאמרים על הקהילה היהודית באמריקה, על העולם היהודי ועל ישראל, עולם המקרא, ביקורת ספרים, הזיכרון היהודי, עדות ישראל. בגליונות אלה השתתפו יוצרים חשובים מאמריקה ומישראל. בין המשתתפים מישראל היו א.ב. יהושע, משה שמיר, אהרן מגד, יצחק בן-נר, שמואל ורסס, אביב עקרוני, צבי צמרת, אמנון לורד, נורית גוברין וגרשון שקד.

לאחר סגירת "הדאר" החל לב חקק משנת 2006 והלאה לערוך את "הדור: השנתון העברי של אמריקה", המופיע כל שנה כספר ובו משתתפים יוצרים וחוקרים חשובים מישראל ומאמריקה.

==לקריאה נוספת==
* מנחם ריבולוב (עורך), ספר היובל של הדאר: למלאת 5 שנים לקיומו, ניו יורק: ההסתדרות העברית באמריקה, תרפ"ז-1927.
* מנחם ריבולוב (עורך), ספר היובל של הדאר: למלאת לו שלשים שנה, ניו יורק: ההסתדרות העברית באמריקה, תשי"ב-1952.
* יעקב קבקוב, 'דרכו של "הדואר" כעיתון עברי באמריקה', הקונגרס העולמי למדעי היהדות 8, ג (תשמ"א), עמ' 301–308.

== קישורים חיצוניים ==
* 
<div style="direction: ltr;">
* Weingrad, Michael, [https://web.archive.org/web/20160307102923/https://business.highbeam.com/3554/article-1G1-143305103/last The last of the (Hebrew) Mohicans.(Hadoar)]
</div>

קטגוריה:עיתונות בעברית
קטגוריה:יהדות ארצות הברית: כתבי עת
קטגוריה:יהדות ארצות הברית: עיתונים
קטגוריה:שבועונים
קטגוריה:תרבות עברית בארצות הברית
בנסן B-8

הבנסן B-8 (באנגלית: Bensen B-8) היה אוטוג'ירו חד מושבי שפותח בארצות הברית בשנות ה-50. למרות שהיצרן המקורי הפסיק את הייצור ב-1987, עדיין ניתן להשיג ערכות לבנייה ביתית. הכלי נבנה במקור ללא מנוע כך שהוא היה תלוי במטוס אחר (כמו דאון), אבל לאחר מכן הוסף לו מנוע ושמו שונה לB-8M.

== תכנון ופיתוח ==
העיצוב של הB-8 הוא מינימליסטי מאוד, עם לא הרבה יותר מאשר מושב הטייס, סנפיר אחד, הרוטור והמנוע (בגרסאות הממונעות). במאי 1968 B-8 ו-B-8M נבדקו על ידי חיל האוויר האמריקני תחת השמות X-25A וX-25B בהתאמה. התוכנית הייתה לשלב רוטור במושבי המפלט במטוסי הקרב כדי לאפשר לטייסים שליטה מדויקת יותר בנקודות הנחיתה. לא נערכו מבחנים מבצעיים בהיקף מלא, ומימון חיל האוויר האמריקאי לתוכנית פסק עם תום מלחמת וייטנאם.

X-25 בעת טיסה

== גרסאות ==
*B-8 Gyro-Glider- ללא מנוע, ממריא על ידי גרירה של כלי רכב.
*B-8B Hydro-Boat- ממריא על ידי גרירת ספינה.
*B-8M Gyro-Copter- הדגם הממונע הסטנדרטי.
**B-8MH Hover-Gyro- בעל פרופלור נוסף שאיפשר לו לרחף במקום.
**B-8MJ Gyro-Copter- תוכנן ל"המריא" על ידי קפיצה ממטוס אחר.
**B-8MW Hydro Copter- בעל יכולת לצוף.
**X-25A- הדגם הממונע שנבדק על ידי חיל האוויר האמריקאי. טס לראשונה ב-5 ביוני 1968. מוצג כיום במוזיאון חיל האוויר האמריקני.
*B-8 Super Bug- בעל מנוע נוסף שסייע בהמראה.
**B-8HD Super Gyro-Copter- בעל שני רוטורים שמונעים על ידי מנוע יחיד.
*B-8V - הונע על ידי מנוע Volkswagen air cooled engine.
*B-8W Hydro-Glider- בעל יכולת להיגרר על ידי ספינה.
*X-25B - הB-8 הלא ממונע שנבדק על ידי חיל האוויר האמריקאי. טס לראשונה ב-23 בינואר 1968.

== ראו גם ==
*מטוסי ה-X

== קישורים חיצוניים ==

קטגוריה:מטוסים ניסיוניים אמריקאיים
קטגוריה:מטוסים לבנייה עצמית
דן מאירשטיין

דן מאירשטיין (נולד ב-7 באוקטובר 1938) הוא כימאי ישראלי. כיהן כנשיא המרכז האוניברסיטאי אריאל בשומרון עוד מהיות המוסד מכללה אקדמית, משנת 1995 ועד שנת 2012 בה הפכה לאוניברסיטת אריאל בשומרון. חבר סגל בכיר במחלקה למדעי הכימיה באוניברסיטת אריאל בשומרון, פרופסור אמריטוס באוניברסיטת בן-גוריון בנגב וחבר באקדמיה יורופיאה.<ref></ref>

==ביוגרפיה ==
נולד בירושלים. למד כימיה במסגרת העתודה האקדמית באוניברסיטה העברית בירושלים עד קבלת התואר השלישי בשנת 1965. את השתלמות הפוסט דוקטורט השלים במעבדה לאומית בארצות הברית. התארח פעמים רבות לתקופות השתלמות במדינות שונות (יפן, ארצות הברית, גרמניה ועוד). פרופסור חבר משנת 1973, פרופסור מן המניין משנת 1978 ופרופ' אמריטוס משנת 2004 באוניברסיטת בן-גוריון בנגב.

היה מדען אורח במעבדות הלאומיות באורגון וברוקהייבן בארצות הברית, באוניברסיטת Case Western, באוניברסיטת הירושימה, באוניברסיטת נורנברג-ארלנגן ובמעבדת האו-מייטנר בברלין. בין יתר תפקידיו כיהן כראש המחלקה לכימיה בקריה למחקר גרעיני - נגב (קמ"ג); ניהל את ספריית אוניברסיטת בן-גוריון בנגב; כיהן כיושב ראש הוועדה למיכון הספריות האוניברסיטאיות (אחר כך גם יו"ר ועדת הספריות) של הוועדה לתכנון ולתקצוב; כיהן כנשיא החברה הישראלית לכימיה; משנה לרקטור אוניברסיטת בן-גוריון בנגב; מזכיר החטיבה לכימיה אי אורגנית של IUPAC; יושב ראש הוועדה הלאומית לכימיה; חבר הוועדה המנהלת של החטיבה לכימיה אי אורגנית של החברה האירופאית לכימיה; יושב ראש הוועדה המארגנת של שלושה כנסים כימיים בינלאומיים. חבר באגודה האמריקנית לכימיה ובחברה המלכותית לכימיה. בשנת 2011 נבחר כחבר באקדמיה יורופיאה שנוסדה בשנת 1988 ומתפקדת כאקדמיה אירופאית לכל דבר, בנושאי מדעי החברה, ספרות ומדעים מדויקים. היא מורכבת ממומחים בודדים והחברות בה מבוצעת על ידי הזמנה בלבד.

נשוי לפרופסור נעמי מאירשטיין מאוניברסיטת בן-גוריון בנגב, ולהם ארבעה ילדים.

==מחקריו==
פרסם כ-300 מאמרים בספרות הבינלאומית, כ-20 פרקים בספרים מדעיים, והציג כ-300 מאמרים בכנסים בינלאומיים. הנחה 45 דוקטורנטים וכ-50 מסטרנטים מהארץ ומהעולם.

פרופ' מאירשטיין זכה בפרסים ובמענקי מחקר על הישגיו המדעיים, בהם פרס Meitner-Humboldt Research Prize (בשנת 1997), פרס Kolthoff (בשנת 1998) ופרס הצטיינות מטעם החברה הישראלית לכימיה (ICS) לשנת 2017, על תרומתו החלוצית לכימיה האי-אורגנית והשלכותיה על מתכות במערכות ביולוגיות.

==תפקידים ציבוריים==
פרופ' מאירשטיין כיהן כיושב ראש אגודת הסטודנטים הישראלים בשיקגו; כיו"ר ועד ההורים של בית הספר מצדה בבאר שבע בשנות ה-70; כיו"ר ועד ההורים העירוני בב"ש למשך שנה אחת; וכיו"ר ההנהלה הציבורית של תיאטרון באר שבע במשך 10 שנים.

==קישורים חיצוניים==
* [http://www.ariel.ac.il/images/stories/site/management/president_office/presidents_cv.pdf קורות חיים בשפה האנגלית] , באתר אוניברסיטת אריאל.
* 
* [https://www.ariel.ac.il/wp/en/how-to-build-a-university/ How to Build a University: Professor Dan Meyerstein, Chemical Sciences]

==הערות שוליים==

קטגוריה:נשיאי אוניברסיטת אריאל בשומרון
קטגוריה:סגל אוניברסיטת אריאל בשומרון: מדעי הטבע
קטגוריה:סגל אוניברסיטת בן-גוריון בנגב: כימיה
קטגוריה:כימאים ישראלים
קטגוריה:כימאים יהודים
קטגוריה:בוגרי העתודה האקדמית
קטגוריה:בעלי תואר דוקטור מהאוניברסיטה העברית בירושלים
קטגוריה:ישראלים שנולדו ב-1938
באסקו בתומי

באסקוֹ בתומי (בגאורגית: ბასკო ბათუმი) היא קבוצת כדורסל גאורגית מהעיר בתומי. המתמודדת בסופרליגה הגאורגית.

== היסטוריה ==
הקבוצה משחקת בליגה הגאורגית מאז שנת 1998, העונה בה זכתה באליפות הראשונה לאחר ניצחון בגמר הפלייאוף מול אזוט רוסתווי. מאז מחזיקה הקבוצה בחמש אליפויות (מתוכן 4 רצופות) וגביע אחד.

בעונת 2000/01 השתתפה הקבוצה בגביע האתגר של הליגה הצפון-אירופית.

בעונת 2002/03 הפסידה בגמר הפלייאוף 2–3 לקבוצת דינמו טביליסי ובגמר הגביע ניצחה את קבוצת אזוט רוסתווי 77–85.

בתחילת עונת 2004/05 כשהיא אלופה, נאלצה הקבוצה לוותר על מקומה בליגה והורדה עד לליגה השלישית עקב בעיות כלכליות. הקבוצה הוחזרה לליגת העל בעונת 2008/09. ובעונת 2009/10 הגיעה עד לחצי גמר הגביע הגאורגי. ובליגה הפסידה לקבוצת אנרג'י רוסתווי בחצי גמר הפלייאוף.

==תארים והישגים==
*הליגה הגאורגית:
**אליפות (5): 1999, 2000, 2001, 2002, 2004
**מקום שני: 2003
*הגביע הגאורגי:
**זכייה (1): 2003
**חצי גמר: 2010

==שחקנים בולטים בעבר ובהווה==
* מנוצ'ר מרקוישוילי
* לוון קראבאקי
* ואלרי קילדזה
* וחטנג נאדזישווילי (שיחק בבני הרצליה בעונה 1999/00)
* ניק דילון
* ג'פרי רוג'רס
* פלסיד רודומטה
* דינו בוטוראץ'

==קישורים חיצוניים==
*[http://www.gbf.ge/content.php?m=men&lang=eng מידע על הקבוצה באתר הליגה הגאורגית] 
*[http://basketball.eurobasket.com/team/Georgia/Basketball_Club_Batumi/3543?Page=5 מידע על הקבוצה באתר אירובסקט]

==הערות שוליים==

קטגוריה:קבוצות כדורסל גאורגיות
קטגוריה:בתומי
אנפת לילה מצויה

אנפת לילה מצויה (שם מדעי: Nycticorax nycticorax) היא מין עוף מים מתת-המשפחה אנפות לילה שבמשפחת האנפתיים. שמו של המין מגיע מכך שהוא פעיל בעיקר בשעות הלילה.

==תיאור==
אנפת הלילה המצויה יכולה להגיע לאורך של כ-64 סנטימטרים ולמשקל ממוצע של כ-800 גרם, ללא הבדלים משמעותיים בין הזוויגים.

צווארה הקצר מקנה לראשה מראה עגלגל. הגב, הכיפה והמקור שחורים, הכנפיים והזנב אפורים כהים וחלקי גופה התחתונים לבנים. רגליה צהובות ועיניה אדומות. לאנפה זו יש שתי נוצות ציצית לבנות וארוכות מאחורי ראשה.

==תפוצה ובית גידול==
בעלת תפוצה רחבה ביותר ולמעשה מקננת בכל היבשות מלבד אנטארקטיקה ואוסטרליה, עם העדפה לאזורים חמים וטרופיים.

מין זה מצוי בישראל הן כמין יציב והן כעוף נודד. בשנים האחרונות חלה עלייה משמעותית בכמות אנפות הלילה המקננות וניתן למצוא אנפות לילה כמעט בכל מושבות קינוני האנפות המעורבות.

בעבר קיננה אנפה זו בעיקר בצפון הארץ אך כיום מין זה מתפשט גם לאזורי פארקים במרכז הארץ.

==רבייה==
אנפות לילה הן עופות חברתיים שחיים במושבות. בעונת הרבייה מתקיים הקינון על איים או במקומות מרוחקים מטורפים. הזכר מקים טריטוריה ומחזר אחר הנקבה בתצוגות ראווה שונות, הכוללות השתחוויות המבליטות את נוצות העורף הלבנות והרטטת המקור. גם הזכרים וגם הנקבות משתתפים בהגנה, בהאכלה ובקינון, גם הזכר וגם הנקבה דוגרים על הביצים במשך כ-25 ימים עד לבקיעתן.

הגוזלים עוזבים את הקן בגיל חודש ומתחילים להלך בתוך המושבה, ובגיל שישה שבועות הם לומדים לעוף.<ref></ref>

== תזונה ==
אנפת הלילה נוהגת לחפש אחר מזונה ביחידות משקיעת השמש עד שעות הבוקר המוקדמות ומסתייעת בראיית לילה.

תזונת אנפת הלילה מגוונת וכוללת דגים קטנים, סרטנאים, נחשים, דו-חיים, מכרסמים קטנים, עופות קטנים, גוזלים ואפרוחים, חרקים ולעיתים גם צמחים.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס ליניאוס
לילה, אנפת
קטגוריה:אנפתיים
קטגוריה:בעלי חיים בביצות אפריקה
קטגוריה:הודו: עופות
קטגוריה:בעלי חיים שתוארו ב-1758
קטגוריה:הרפובליקה הדמוקרטית של קונגו: עופות
קטגוריה:חיות בר שחיות בערים בישראל
מחלף סומך

מחלף סומך הוא מחלף בעמק זבולון, המחבר בין כבישים 6, 70 ו-79 בסמוך לקריית אתא ולשפרעם, ודרכו עוברת תנועה רבה מעמק יזרעאל ומהגליל התחתון לכיוון חיפה והקריות.

== היסטוריה ==
על-פי מסכת סנהדרין שבתלמוד בבלי, בסמוך למיקומו של המחלף נערכה הסמיכה שנעשתה בסוף תקופת התנאים על ידי רבי יהודה בן בבא:

על כן, הצומת קיבל את השם "צומת סנהדרין" שהוסב בהמשך ל"צומת סומך". 

עד העשור הראשון של המאה ה-21 היה המחלף, כאמור, צומת. הצומת היה בנוי מצמד של צומתי T. עקב עומסי תנועה רבים הוחלט להפוך אותו למחלף ולהרחיב את קטע הכביש המחבר בינו לבין מחלף המוביל. בחודש פברואר 2011, נפתחה הפניה ימינה מכוון דרום לנצרת, וכן שונה מיקומם של שני הרמזורים שהאטו את התנועה מדרום לצפון וגרמו לעומס רב. השינוי גרם להקלה ניכרת בתנועה בצומת, אם כי בשעות העומס נותרו עומסי תנועה מכיוון חיפה. בסוף יולי 2011 נחנך המחלף, אך בסמוך לו נמשכו עבודות הוספת נתיב בקטע הכביש בינו ובין מחלף גבעות אלונים, על כביש 6 וכביש 70.

==ראו גם==
*מחלף המוביל

==קישורים חיצוניים==

== הערות שוליים ==

סומך
סומך, מחלף
סומך
קטגוריה:שפרעם: תחבורה
סומך
פורוסרקוסיים

בני המשפחה לעומת האדם, יחד עם העוף [[גסטורניס.]]
פורוסרקוסיים (שם מדעי: Phorusrhacidae) או עופות האימה היא משפחת עופות טורפים חסרי יכולת תעופה שחיו לפני 62 עד 1.8 מיליון שנים באמריקה הדרומית.
== מאפיינים ==
גובהם של הפורוסרקוסיים נע בין מטר לשלושה מטרים והם התנהגו כמו אבותיהם הדינוזאורים הטורפים שנכחדו. העופות החיים הקרובים אליהם ביותר הם הקריאמיים מאמריקה הדרומית.

לפני כשלושה מיליוני שנים, היגרו מינים מהמשפחה לאמריקה הצפונית, במהלך אירוע הגירה גדול שנקרא ההחלפה האמריקנית הגדולה, והחלו לטרוף יצורים חדשים. ואולם עופות האימה נפגעו יותר מההחלפה שהביאה לאמריקה הדרומית טורפים חזקים כמו הסמילודון, וטורפים נוספים וכן טרף רזה וזריז מדי בשבילם. כל עופות האימה נכחדו לפני 2 מיליון שנה.

מדענים משערים כי עופות אלו נעו במהירות שיכולה להגיע עד 48 קילומטרים בשעה.

== מיון ==
ידועות 5 תת-משפחות, 13 סוגים ו-17 מינים במשפחה זו.
**סוג Lavocatavis
** Patagorhacos
*תת-משפחה Brontornithinae – תת-משפחה של עופות ענק שהתנשאו לגובה של יותר מ-2.3 מטר
**ברונטורניס (Brontornis)
**פרפיסורניס (Paraphysornis)
**פיסורניס (Physornis)
*תת-משפחה Phorusrhacinae – תת-משפחה של עופות ענק, שגובהם יכול היה להגיע עד ל-3.2 מטר בה המינים הגדולים ביותר במשפחה.
**דבינצנזיה (Devincenzia)
**קלנקן (Kelenken)
**פורוסרקוס (Phorusrhacos)
**טיטאניס (Titanis)
*תת-משפחה Patagornithinae – תת-משפחה בסביבות גובה 1.7 מטר, הזריזות ביותר במשפחה.
**Patagornis
**Andrewsornis
**אנדלגלורניס (Andalgalornis)
*תת-משפחה Psilopterinae – לתת משפחה זו שייכים המינים הקטנים ביותר במשפחה - גודלם בסביבות 70–100 סנטימטרים
**אלאוטרורניס (Eleutherornis)
**פלאופסילופטרוס (Paleopsilopterus)
**Procariama
**פסילופטרוס (Psilopterus)
*תת-משפחה Mesembriornithinae – תת-משפחה שמגיעה לגובה 1.2–1.5 מטר
**מסמבריאורניס (Mesembriornis)
**לאלוויס (Llallawavis)

== קישורים חיצוניים ==

* [http://www.scielo.br/scielo.php?script=sci_arttext&pid=S0031-10492003000400001 מידע נוסף], באתר scielon (אנגלית)
* [http://www.bbc.com/earth/story/20150727-the-reign-of-the-terror-birds The reign of the terror birds] מאתר ה-BBC

==הערות שוליים==

*
קטגוריה:בעלי חיים שתוארו ב-1889
קטגוריה:טקסונים שתוארו בידי פלורנטינו אמחינו
קטגוריה:קריאמאים
גשר השלשלאות

הגשר ההרוס, תמונה מפברואר 1946
גשר השלשלאות סצ'ני (בהונגרית: Széchenyi Lánchíd) הוא גשר תלוי על נהר הדנובה בלב בודפשט. הגשר היה גשר הקבע הראשון שחיבר בין שני חלקיה, בודה ופשט.

== היסטוריה ==
הגשר נבנה בין 1839 ל-1849 ביוזמת הברון אישטוון סצ'ני, תוכנן על ידי האדריכל הבריטי ויליאם טירני קלארק, והוקם על ידי המהנדס הסקוטי אדם קלארק (אין קשר משפחתי). הגשר, העשוי מברזל יצוק, נבנה באנגליה בחלקים שהובלו וחוברו בהונגריה. במהלך נסיגת גרמניה הנאצית ב-1945 פוצץ הגשר, אך נבנה מחדש בשנת 1949. מיפתח הגשר, 202 מטרים, היה בעת הקמתו מן הגדולים בעולם, אורך הגשר 375 מטר ורוחבו 16 מטר.

בצידו המערבי, בודה, מסתיים הגשר בכיכר אדם קלארק בה נמצא מונומנט בגובה 3 מטרים העשוי אבן גיר בצורת הספרה 0 - זהו קילומטר אפס של בודפשט ושל הונגריה כולה. מן הכיכר נמשכת מנהרה החצובה בהר מתחת לגבעת המצודה, ואורכה 350 מטר. המנהרה נפתחה בשנת 1856. בצידו המזרחי, בפשט, מסתיים הגשר סמוך הגשר לבניין האקדמיה ההונגרית למדעים שנוסדה על ידי סצ'ני.

בשני קצות הגשר מגדלי אבן אותם מעטרים פסלי אריות. הם דומים לאריות בכיכר טרפלגר בלונדון, אף שנבנו לפניהם. שני עמודי האבן מחזיקים את מבנה הברזל החזק שמשקלו כמעט 5,200 טון.<ref></ref> לפי אגדה אורבנית נפוצה בעיר קפץ האמן שפיסל את האריות לדנובה לאחר שנוכח כי שכח לפסל להם לשון וזכה לבוז ציבורי. העובדה היא שלאריות יש לשון, אלא שהיא נסתרת, כפי שאכן מתרחש בטבע בתנוחה זו של אריה חי.

<gallery>
Ponte dei leoni.JPG|אחד האריות ומבט לכיוון בודה
Budapest Szecheny bridge 7.jpg|כיכר אדם קלארק, הגשר ומבט לכיוון פשט
Lánchíd (17. számú műemlék).jpg
</gallery>

==קישורים חיצוניים==

* [http://en.structurae.de/structures/data/index.cfm?ID=s0000455 דף מידע באתר המבנים] 
* [http://mek.oszk.hu/02100/02185/html/719.html מידע מפורט על הקמת הגשר] 
* [https://budapestil.co.il/pest05.html הגשר יסגר למשך כשנתיים לצורך תחזוקה] 

==הערות שוליים==

קטגוריה:ערכים שבהם תבנית בריטניקה אינה מתאימה
השלשלאות
השלשלאות
השלשלאות
פנינה קז

פנינה מועד קז (נולדה ב-1938) היא סופרת ישראלית ילידת בלגיה.

==ביוגרפיה==
קז היגרה לישראל בשנת 1968, לאחר נישואיה לאיש העסקים הישראלי ישראל קז אותו הכירה בניו יורק. היא זוכת "פרס סידני טיילור" (2005) לספרות ילדים מטעם אגודת הספריות היהודיות בארצות הברית עבור ספרה "זמן אמת". עלילת הספר נפרשת מנקודת מבטן של מספר דמויות וסיפורי חייהן המצטלבים בזמן פיגוע התאבדות באוטובוס, המתפוצץ בכניסה לירושלים.

קז חיברה ספרי ילדים ונוער, שהבולטת בהם היא סדרת "ברלה", העוסקת במעלליו של חילזון שזהו שמו, ודרך סיפוריו הסדרה מספקת מראה לחיי הילדים ודרכי התמודדות עם בעיות. את הרעיון לכתיבת הסדרה קיבלה מילדיה, שנהגו לצאת בימים גשומים החוצה ולאסוף "ברלך" (חלזונות ביידיש). לעיתים שכחו אותם במכנסיהם וקז שמעה את רעש הקונכיות במכונת הכביסה, מה שגרם לה לתהות איך החלזונות מרגישים, והדבר הוביל לכתיבת הסדרה.

קז כתבה סיפורים קצרים עבור הבי.בי.סי, מאמרים וביקורות עבור המגזין "מטרופוליטן אופרה", ושירים ותסריטים עבור הטלוויזיה החינוכית. ספרי הילדים הראשונים שפרסמה היו "Stevie´s Tricycle" (בתרגום חופשי: "תלת האופן של סטיבי") ו-"Tommy´s New Bed" (בתרגום חופשי: "המיטה החדשה של טומי") שנכתבו בשפה האנגלית.

קז זכתה בפרס ה-"International Reading Association" עבור סיפור קצר, אותו קיבלה על סיפורה "חמש מילים" (Five Words).

== חיים אישיים ==
קז הייתה נשואה לישראל קז, בעלים של חברת מאיר חברה למכוניות ומשאיות. קז אם לשלושה בנים וסבתא לנכדים.

קז מתגוררת בהרצליה.

==מספריה==
*ברלה, ברלה, צא החוצה (1985)
*ברלה בים (1987)
*ברלה ברלה מה בסל? (1990)
*ברלה ברלה תהיה בריא (1994)
*ברלה ברלה אח גדול (1996)
*מסטיק (1998)
*ברלה ברלה בוא לגן (1999)
*ברלה, ברלה, בוא לבית הספר (2002)
*ברלה, ברלה, מהר! מהר! (2006)
כל הספרים בהוצאת כתר ירושלים.

==קישורים חיצוניים==

* 
* 
* 
* 
* 
* [http://www.berale.com/ אתר על ברלה]
* האתר של [http://pninamoedkass.com/Heb/index.html פנינה מועד קז]
* [http://www.answers.com/topic/pnina-moed-kass Pnina Moed-Kass], באתר answers.com 
* [https://web.archive.org/web/20101217035844/http://embracingthechild.org/akass.html ריאיון עם פנינה קז על ספרה "זמן אמת"], באתר embracingthechild.org 
* [http://www.jewishlibraries.org/ajlweb/awards/stba/STBA_Winners.htm זוכי פרס סידני טיילור] באתר התחרות 

==הערות שוליים==

קטגוריה:ישראליות ילידות בלגיה
קטגוריה:ישראלים ילידי בלגיה
קטגוריה:סופרות ישראליות
קטגוריה:סופרים ישראלים
קטגוריה:סופרות כותבות עברית
קטגוריה:סופרים כותבי עברית
קטגוריה:סופרות ילדים ונוער ישראליות
קטגוריה:סופרי ילדים ונוער ישראלים
קטגוריה:כפר שמריהו: אישים
קטגוריה:ישראליות שנולדו ב-1938
קטגוריה:ישראלים שנולדו ב-1938
אטלס D

האטלס D שנקרא גם SM-65D Atlas היה הטיל המבצעי הראשון מסדרת הטילים אטלס. הוא שוגר לראשונה ב־11 באפריל 1959. כדי לספק הגנה זמנית של טילים, חיל האוויר האמריקאי הציב שלושה טילי אטלס D בבסיס חיל האוויר ונדנברג בכוננות. הטילים נשארו בכוננות עד ל־1 במאי 1964. בספטמבר 1959 הוקמו מספר טייסות של טילי אטלס D שמוקמו ברחבי ארצות הברית. הטיל שוגר בפעם האחרונה ב־7 בנובמבר 1967. סך הכל בוצעו 135 שיגורים מתוכם 103 הצליחו ו־32 נכשלו.

האטלס D שימש גם כמשגר לוויינים וחלליות (בעיקר לבדיקות) כאשר השדרוג שלו אטלס LV-3B שימש לשיגור 4 חלליות מאוישות במסגרת תוכנית מרקורי. השיגורים של האטלס D כמשגר בוצעו מ־LC-11, 12, 13, 14 מנמל החלל קייפ קנוורל ומ־LC-576 מבסיס חיל האוויר ונדנברג.

==ראו גם==
* אטלס (סדרת טילים)

==קישורים חיצוניים==

קטגוריה:סדרת טילי אטלס
קטגוריה:טילים בליסטיים אמריקאיים
קטגוריה:טילים גרעיניים אמריקאיים
קטגוריה:קונבאייר - טילים ומשגרים
אטלס E

האטלס E שנקרא גם SM-65E Atlas היה טיל בליסטי בין-יבשתי בשימוש חיל האוויר האמריקאי. הטיל הוא חלק מסדרת הטילים אטלס. מספר טייסות של טילי אטלס E הוקמו ומוקמו ברחבי ארצות הברית. 

לאחר פרישתם משימוש כטילים בליסטיים, הטילים הוסבו יחד עם טילי האטלס F למשגרי לוויינים תחת השם אטלס E/F. שיגור האטלס E/F האחרון שהיה במקורו אטלס E בוצע ב-24 במרץ 1995. הטיל שוגר סך הכל 48 פעמים מתוכם 33 שיגורים הצליחו ו15 נכשלו.

==קישורים חיצוניים==

[http://www.astronautix.com/lvs/atlas.htm על סדרת טילי האטלס] (באנגלית)

קטגוריה:טילים בליסטיים אמריקאיים
קטגוריה:טילים גרעיניים אמריקאיים
קטגוריה:סדרת טילי אטלס
קטגוריה:קונבאייר - טילים ומשגרים
אטלס F

אטלס F שנקרא גם SM-65F Atlas היה טיל בליסטי בין-יבשתי בשימוש חיל האוויר האמריקאי בין 1961 ל-1966. הטיל הוא חלק מסדרת הטילים אטלס והאחרון ששימש כטיל בליסטי. מספר טייסות של טילי אטלס F הוקמו ומוקמו ברחבי ארצות הברית. הם יצאו משימוש מבצעי במחצית שנות ה-60 של המאה ה-20.

לאחר פרישתם משימוש כטילים בליסטיים, הטילים הוסבו יחד עם טילי אטלס E למשגרי לוויינים תחת השם אטלס E/F. שיגור האטלס E/F האחרון שהיה במקורו אטלס F בוצע ב-23 ביוני 1981. 

הטיל שוגר בסך הכול 70 פעמים, מתוכם 53 שיגורים הצליחו ו-17 נכשלו. לשיגור הטיל הוסבבו מתקני שיגור בנמל החלל קייפ קנוורל ובסיס חיל האוויר ונדנברג.

==קישורים חיצוניים==

* [http://www.astronautix.com/a/atlasf.html על סדרת טילי האטלס] 

קטגוריה:טילים בליסטיים אמריקאיים
קטגוריה:טילים גרעיניים אמריקאיים
קטגוריה:סדרת טילי אטלס
קטגוריה:קונבאייר - טילים ומשגרים
גלויות האחים אליהו

גלויה, כיכר המייסדים ב[[מושבה ראשון לציון, ראשית שנות ה-20 של המאה ה-20]]
צד ימין של גלויה, [[רחוב אלנבי בסמוך לים]]
בית הכנסת "[[החורבה"]]
גלויות האחים אליהו הן סדרות גלויות, שהוציאו לאור האחים מתתיהו אליהו ויוסף אליהו בארץ ישראל המנדטורית, מראשית שנות העשרים עד 1939. 

הסדרות כללו כאלף דימויים; רובם של נופי ארץ ישראל ומיעוטם של מנהיגי התנועה הציונית והיישוב.

==תולדות==
מתתיהו ויוסף אליהו נולדו בעיר קורפו למלכה (לבית בללי) ולאברהם אליה (Elia), פעיל התנועה הציונית בקורפו, אחים ל: מטילדה, מזל, ישעיהו, משה, שבתאי, דוד ולאסתר. הם עלו בשנת תרע"ד 1914, והתיישבו עם משפחתם בסמוך לנווה צדק, ועבדו בבית דפוס בבעלותם בעיר יפו. במלחמת העולם הראשונה, בשנת 1917, הם גורשו מתל אביב, יחד עם תושביה, ובהיותם נתינים זרים, שלא התעתמנו, ובמיוחד נתיני יוון - מדינת אויב לטורקיה, הם נרדפו, ונשלחו עם מאות יהודים לעיר חמה שבסוריה, ואחר כך לקושטא. 

בתום המלחמה חזרו לארץ ועברתו את שמם ל-אליהו. הם הקימו חנות למכשירי כתיבה ברחוב בוסטרוס ביפו, ואחר ברחוב נחלת בנימין בתל אביב, ועברה לרחוב הרצל. הם היו ליבואנים של מוצרי חברת פרקר Parker הבריטית, ובהם: דיו, סוגי עט נובע, ועזרים נוספים, על היבוא והמסחר הייתה פרנסתם; ובמקביל, פתחו במפעל הגלויות שנועד להציג את מראות ארץ ישראל המסורתיים כמו הכותל המערבי וקבר רחל ואת מפעל ההתיישבות הציוני החדש, במושבות כגון פתח תקווה וחדרה, בקיבוצים כגון דגניה ועין חרוד ובערים כגון ירושלים וחיפה. מחצית מדימויי הנוף היו מתל אביב; "וגם פורטרטים של אישים - מנהיגים ציונים ודמויות חשובות ליישוב היהודי בארץ, ביניהם הרצל, נורדאו, סוקולוב, אחד-העם, ביאליק, דיזנגוף, הברון אדמונד דה-רוטשילד, טרומפלדור", וז'בוטינסקי. ד"ר דליה לוי, החוקרת את מפעלם כתבה כי "בשנים 1939-1920 הם היו המפיקים הגדולים ביותר של גלויות ארץ-ישראל".

==צלמים וצילום==
בסדרת הגלויות שולבו צילומים פרי עבודתם של צלמי ארץ ישראל באותה תקופה, חלקם שעבודתם מומנה על ידי הקק"ל, כגון אברהם סוסקין וזולטן קלוגר.

{| align=center
|<gallery widths="260px" heights="200px" perrow="2">
 תמונה: PikiWiki Israel 4801 Dead sea shipments.jpg|גמלים וספינה על חוף ים המלח
 תמונה:Rachels Grab.JPG|קבר רחל
 </gallery>
|}

איגרת לשנה טובה שהודפסה על נייר צילום, תרפ"ח 1927]]

==לקריאה נוספת==
* 
*
* דוד תדהר, בשירות המולדת [1960-1912], זכרונות, דמויות, תעודות ותמונות, תל אביב 1960-1961, עמ' 177. 
* שלמה שבא, הגלויות של האחים אליהו, עת־מול, ט', 6 (56), אב תשמ"ד אוגוסט 1984, עמ' 13-12.
* דליה לוי, "תוציא את ז'. מהוויטרינה - ציווה האופיצר האנגלי", האומה, 178, קיץ תש"ע-2010, עמ' 86-82.
* דליה לוי-אליהו, גלויות האחים אליהו, מראות ארץ-ישראל 1940-1920, תל אביב תשע"ד 2014.
*״האחים אליהו״ בתוך: ורד נבון, [https://verednavon.com/project/the-boulevard/ השדרה - שדרות ירושלים בעיני הצלמים], הוצאת [https://verednavon.com ורד נבון], מהדורה שנייה, אוגוסט 2021, עמ׳ 21, 25, 27-26.

==קישורים חיצוניים==

==הערות שוליים==

קטגוריה:דואר
קטגוריה:אספנות
קטגוריה:המנדט הבריטי: היסטוריה
ועדה לדיור לאומי

ועדה לדיור לאומי (בראשי תיבות: וד"ל) היא ועדה שהוקמה לפי חוק הליכי תכנון ובנייה להאצת הבנייה למגורים (הוראת שעה), התשע”א-2011, שאושר בכנסת ב-3 באוגוסט 2011. הוועדה עוסקת באישור של תוכניות לדיור לאומי, שהן תוכניות להקמתן של שכונות מגורים בנות 200 יחידות דיור לפחות, שיש בהן דירות קטנות וגדולות, כך שיש בהן מענה למגוון צורכי מגורים.

וד"ל הוקמה בכל מחוז (ישנם שישה מחוזות), וחבריה הם נציגים של משרדי ממשלת ישראל הנוגעים בנושא, נציג הגופים הציבוריים העוסקים באיכות הסביבה ונציג הארגונים המקצועיים בתחומי התכנון והבנייה. יושב ראש של כל ועדה הוא יושב ראש הוועדה המחוזית או עובד של משרד הפנים. הגשת תוכנית לאישור הוועדה היא בסמכותם של משרדי הממשלה, רשות מקרקעי ישראל, הוועדות המחוזיות לתכנון ולבנייה, הוועדות המקומיות לתכנון ולבנייה ורשויות מקומיות. התוכניות יכללו גם בנייתן של דירות להשכרה, לתקופת שכירות של 10 שנים לפחות. בנוסף הוקמה ועדה ארצית לדיור לאומי. 

==היסטוריה חקיקתית==

התוכנית להקמתן של ועדות לדיור לאומי, לשם הקמה מהירה של דירות מגורים, הוצגה לראשונה ב-7 במרץ 2011, על ידי ראש הממשלה בנימין נתניהו, שר השיכון אריאל אטיאס ושר הפנים אלי ישי.

בדברי ההסבר להצעת החוק נומק הצורך בוועדה:
:בשנתיים האחרונות אנו עדים לאיום כלכלי וחברתי שנוצר בשל עלייה קיצונית במחירי הדיור. עלייה זו נוצרה בין השאר בשל ירידה חדה בהתחלות בנייה וצמצום משמעותי של היצע הדיור לציבור. 
:הליכי אישור תוכניות בנייה למגורים על פי חוק התכנון והבנייה התשכ"ה-1965 (להלן - חוק התכנון), אורכים למעלה משלוש שנים. החוק המוצע מבקש לקבוע כהוראת שעה, הסדרים מיוחדים והקמת מוסד תכנון ייעודי - ועדה לדיור לאומי - לטיפול בהליכי אישור תוכניות בנייה למגורים. זאת כדי לאפשר קידום מהיר ויעיל של תוכניות לבנייה למגורים. 
:בחוק המוצע נקבעו הסדרים אשר יאפשרו צמצום של ממש בלוחות הזמנים הנדרשים לאישור תוכניות לבנייה למגורים, תוך שמירה על איכות התכנון ועל הוגנות ושקיפות ציבורית. כדי למנוע הטיות והפליות, קובע החוק המוצע כי ככלל יחולו ההסדרים המיוחדים על תוכניות המוגשות בידי המדינה ועל קרקע שעיקרה מקרקעי ישראל.

אף שהצעת החוק באה לתת מענה מהיר למצוקת הדיור, נכללו במחאת האוהלים, שהחלה כארבעה חודשים לאחר הצגתה של התוכנית, גם צעדי מחאה מצד חלק מהמוחים נגד הצעת החוק, בטענה שהיא משרתת בעיקר את הקבלנים ובעלי ההון.

החוק אושר בכנסת ב-3 באוגוסט 2011.

הוועדות לדיור לאומי הופעלו תחילה בהוראת שעה למשך 18 חודשים, עד 11 בפברואר 2013. בהמשך הוארכה הפעלתן, עד 11 באוקטובר 2013, ובצעד נוסף הוארכה הפעלתן עד 11 באוגוסט 2015. צעד זה כלל גם שלל תיקונים בחוק, הרחבת סמכויותיהן של הוועדות.

==קישורים חיצוניים==
* [http://www.nevo.co.il/law_html/Law01/500_540.htm חוק הליכי תכנון ובנייה להאצת הבנייה למגורים (הוראת שעה), תשע"א-2011], באתר "נבו"
* [https://web.archive.org/web/20130914065231/http://www.knesset.gov.il/Laws/Data/BillGoverment/598/598.pdf הצעת חוק הליכי תכנון ובנייה להאצת הבנייה למגורים (הוראת שעה), התשע”א-2011], ה"ח הממשלה 598 מיום 27 ביוני 2011
* 
* 
* 
* 
* 

==הערות שוליים==

קטגוריה:ישראל: תכנון ובנייה
קטגוריה:מגורים
שמואל מליקה

שמואל מליקה (1 בינואר 1947 – 16 באוגוסט 2011) היה כדורגלן ישראלי אשר שיחק בעמדת השוער במספר קבוצות בליגה הראשונה בישראל ובנבחרת ישראל.

אביו מאיר מליקה היה שוער בהפועל תל אביב ובנבחרת ישראל. בניו, ירון ומאיר מליקה היו שחקנים בליגת העל. מאיר היה חלוץ במכבי תל אביב ובנבחרת ישראל, וירון היה שוער במכבי תל אביב.

==קריירה כשחקן==
מליקה החל את דרכו בנוער של מכבי תל אביב בגיל 11, ובגיל 16 עלה לקבוצה הבוגרת של המועדון. בפתיחת עונת 1965/1966 עבר לבני יהודה תל אביב כשוער ראשי, וזומן לנבחרת הנוער של ישראל, איתה השתתף וזכה בגביע אסיה לנוער. בעונת 1967/1968 זכה מליקה בגביע המדינה במדי בני יהודה, ובאותה עונה רשם שתי הופעות בנבחרת ישראל, מתוכן אחת במשחקים האולימפיים 1968. בעונת 1972/1973 חזר למכבי תל אביב. בעונת 1975/1976 עבר מליקה להפועל חולון מהליגה השנייה, ונשאר במדי הקבוצה 4 עונות. בעונת 1979/1980 חזר מליקה לליגה הראשונה כשוער הפועל ראשון לציון, שם נשאר שנתיים עד שפרש.

למליקה שתי הופעות במדי נבחרת ישראל, במשחק ידידות נגד , ונגד במשחקים האולימפיים 1968.

==קריירת האימון==

לאחר שפרש מקריירת המשחק, המשיך מליקה בהפועל ראשון לציון כמאמן השוערים של הקבוצה הבוגרת וכל מחלקות הנוער. לאחר מכן עבר למכבי תל אביב שם היה 10 שנים כמאמן נערים ומאמן שוערי מחלקות הנוער. בתקופתו במכבי זכה ב-7 אליפויות וגביע אחד עם הקבוצות השונות. לקראת עונת 1993/1994 עבר מליקה לאמן את מחלקת הנוער של בית"ר תל אביב. בעונת 1995/1996 עבר מליקה למחלקת הנוער של הפועל רמת גן, שם אימן עד יומו האחרון, למעט הפסקה בתחילת שנות האלפיים.

ב-16 באוגוסט 2011 נהרג מליקה בתאונת אופנוע.

==קישורים חיצוניים==

* [https://www.football.org.il/national-team-list-games-by-player/?player_id=80520&national_team_id=3 עמוד השחקן של שמואל מליקה] באתר ההתאחדות לכדורגל בישראל
* [http://www.hp.hey.co.il/%D7%A8%D7%90%D7%99%D7%95%D7%9F-%D7%A2%D7%9D-%D7%A9%D7%9E%D7%95%D7%90%D7%9C-%D7%9E%D7%9C%D7%99%D7%A7%D7%94/ ריאיון עם מליקה בשנת 2007] באתר הפועל רמת גן
* [http://archive.football.org.il/multimedia/PDF/Newspapers/hadashot/1978/05-12-1978.pdf אבא אמר לי: לעולם לא ייצא ממך שוער...], אברהם פינקלשטיין חדשות הספורט (עמוד 9) 12 המאי 1978

קטגוריה:כדורגלנים ישראלים
קטגוריה:שוערי כדורגל ישראלים
קטגוריה:כדורגלני נבחרת ישראל
קטגוריה:כדורגלני מכבי תל אביב
קטגוריה:כדורגלני בני יהודה תל אביב
קטגוריה:כדורגלני הפועל ראשון לציון
קטגוריה:משתתפים ישראלים באולימפיאדת מקסיקו סיטי (1968)
קטגוריה:כדורגלנים באולימפיאדת מקסיקו סיטי (1968)
קטגוריה:הרוגי תאונות דרכים בישראל
קטגוריה:אישים הקבורים בבית הקברות קריית שאול
קטגוריה:תל אביב-יפו: כדורגלנים
קטגוריה:ישראלים שנולדו ב-1947
קטגוריה:ישראלים שנפטרו ב-2011
עולמי

עולמי היה ירחון לילדים מבית נשיונל ג'יאוגרפיק ישראל שהגיע כמוסף אל מגזין האב. במרץ 2014 העיתון נסגר והוחלף בגרסה הישראלית של National Geographic Kids באותו שם.

==תוכן==
הכתבות והפעילויות המופיעות בירחון היו:
* סקופ - מדור של שני עמודים שבו מקבץ כתבות קטנות כמו: 
:מהנדסים ואסטרונומים פיתחו מכשיר חדשני לזיהוי מערכות כוכבים בשמים.
:לכבוד חתונתם של הנסיך וויליאם ובת זוגו קייט הוכן מקפא הדומה בצורתו לארמון בקינגהאם בלונדון.
:* בעבר המדור כלל גם 5 עובדות על נושא שמשתנה מירחון לירחון, אוזניים, חיפושיות, דגלים. אולם בגרסתו החדשה (מאפריל 2011) הוחלף בפינה קטנה, "עולמי ממליץ".
* עוד בעיתון: כתבה קבועה בנושא "חיות" וכתבות בנושאים משתנים (כמו בית ספר להישרדות, החוקרים הנועזים וכו...) כתבה על סרט חדש שיצא לקולנוע (קונג פו פנדה 2, איגור, ריו) ומספר פעילויות משעשעות כמו מצא את ההבדלים, ניחוש מילה מעוותת ומספר חידות.

== National Geographic Kids ==
המגזין עולמי הוא בעצם היה הגרסה העברית של המגזין האנגלי (והמקורי) National Geographic Kids.
המגזין יצא לאור לראשונה בספטמבר 1975 תחת השם National Geographic World. העיתון נשאר עם שמו כ- 26 שנים, עד שבאוקטובר 2001 שונה שמו לשמו הנוכחי כיום. העיתון, בדומה לעולמי, מיועד לילדים. 

כיום יוצא לאור על ידי חברת גוניור מדיה בע"מ ומופץ ליותר מ-70,000 בתי-אב בישראל 

הירחון מתפרסם גם בארצות: בולגריה, קרואטיה, מצרים, גרמניה, יוון, הונגריה, אינדונזיה, ארצות הברית (National Geographic Kids), אמריקה הלטינית, בלגיה, הולנד, רומניה, רוסיה, סרביה, סלובניה, דרום אפריקה (שתי המהדורות), טורקיה ובריטניה.

==קישורים חיצוניים==
* 

* 

*
קטגוריה:עיתונות בעברית
קטגוריה:ישראל: עיתוני ילדים ונוער
קטגוריה:ישראל: כתבי עת
קטגוריה:נשיונל ג'יאוגרפיק
אטלס E/F

האטלס E/F שנקרא גם SB-1A היה משגר לוויינים שנבנה מחלקי הטילים אטלס E ואטלס F. הטיל הוא חלק מסדרת טילי האטלס.

השלב הראשון של הטיל נבנה מחלקי הטילים אטלס E ו-F. על השלב הראשון הורכבו שלבי שיגור אחרים, תלוי במטען המשוגר. מספר שיגורי אטלס E/F בוצעו כדי לבחון טכנולוגיות חדירה לאטמוספירה. 

==קישורים חיצוניים==

* [http://www.astronautix.com/lvs/atlas.htm על סדרת טילי האטלס] 

קטגוריה:סדרת טילי אטלס
קטגוריה:קונבאייר - טילים ומשגרים
אטלס G

האטלס G שנקרא גם Atlas G Centaur-D1AR היה משגר לוויינים שפותח על ידי מטיל האטלס-קנטאור. הטיל הוא חלק מסדרת טילי האטלס והוא שימש לשיגור 7 לווייני תקשורת במהלך שנות ה-80. מ-7 שיגורים שבוצעו 2 נכשלו. האטלס G הוחלף בסופו של דבר באטלס 1.

==קישורים חיצוניים==

* [https://web.archive.org/web/20080814122431/http://www.astronautix.com/lvs/atlas.htm על סדרת טילי האטלס] 

קטגוריה:סדרת טילי אטלס
קטגוריה:קונבאייר - טילים ומשגרים
סיירן

הלוגו הקודם של החברה
סיירן בע"מ (באנגלית CYREN Ltd) שעד תחילת 2014 נקראה קומטאץ' תוכנה בע"מ (באנגלית: Commtouch Software Ltd) היא חברת תוכנה ישראלית המתמחה בפיתוח ושיווק פתרונות אבטחת רשת וסינון דואר אלקטרוני. סיירן היא חברה ציבורית ומניותיה נסחרות בנאסד"ק. בעבר נסחרה מניית החברה גם בבורסה לניירות ערך בתל אביב, והייתה כלולה במדד תל אביב בלוטק. בתחילת 2023 הודיעה החברה שהיא מפטרת כמעט את כל עובדיה בישראל ובעולם ושוקלת את המשך פעילותה.

==היסטוריה ==
קומטאץ' נוסדה בשנת 1991 על ידי אמיר לב, גדעון מנטל ונחום שרפמן ועד שנת 1997 עסקה בפיתוח תוכנות לדואר אלקטרוני. לאחר מכן עברה לתת שירותי אחסון (הוסטינג) בדואר האלקטרוני. בשנת 1997 מונתה איזבל מקסוול (בתו של איש העסקים רוברט מקסוול ואחותה של גיליין מקסוול) לתפקיד נשיאת החברה. במהלך 1999 גייסה החברה כ-100 מיליון דולר בהנפקות פרטיות ובהנפקה ציבורית בנאסד"ק בשנת 1999. באחת ההנפקות השתתפה גם חברת מיקרוסופט. גיוסי ההון איפשרו לקומטאץ' לגדול בתוך שנה מ-40 ל-400 עובדים. בימי בועת הדוט-קום היו לקומטאץ' 500 עובדים ושווי של יותר ממיליארד דולר, והיא הפעילה למעלה מ-15 מיליון תאי דואר אלקטרוני. פעילות זאת התבררה כלא-רווחית, והחברה פיטרה את מרבית עובדיה במהלך 2001 ועברה לפעול בתחום חדש. איזבל מקסוול עזבה את החברה באותה עת.

בשנת 2002 עברה החברה לתחום פיתוח פתרונות אבטחה למניעת חדירת "דואר זבל" וספאם לתיבת הדואר האלקטרוני. קומטאץ' עשתה זאת בטכנולוגיה חדשה ומוגנת פטנט. החל משנת 2007 החלה פעילות פתרונות האבטחה להציג מכירות משמעותיות ורווחים.

בשנת 2009 החלו מניות החברה להיסחר בבורסה לניירות ערך בתל אביב.

בשנת 2010 רכשה קומטאץ' את חטיבת "Command Antivirus" של חברת Authentium תמורת כ-4.8 מיליון דולר. הטכנולוגיה שרכשה קומטאץ' כללה אמצעים להגנה מפני רוגלות, סוסים טרויאנים ואיומים נוספים.

בשנת 2012 רכשה קומטאץ' את חברת Eleven הגרמנית בתמורה ל-11 מיליון דולר. Eleven סיפקה פתרונות אבטחה כשירות (SecaaS) מבוססי דוא"ל, והחזיקה בנתח של יותר מ-36% מהשוק הגרמני לאבטחת דוא"ל.

בתחילת 2014 שינתה החברה את שמה ל"סיירן" (CYREN).

בשנת 2017 רכשה קרן ההשקעות ורבורג פינקוס כ-21% ממניות החברה – 10.6 מיליון מניות במחיר 1.85 דולר למניה. בשנת 2019 נמחקו מניות החברה מהבורסה למניות ערך בתל אביב. 

בתחילת 2023 הודיעה החברה שבגלל בעיות נזילות וחוסר יכולת לגייס הון היא מפטרת את כלל 121 עובדים בעולם, ובכללם 50 עובדים בישראל. ולמעשה הגיעה לסוף דרכה.

== קישורים חיצוניים ==
* 
* 

==הערות שוליים==

קטגוריה:חברות תוכנה ישראליות
קטגוריה:חברות אבטחת מחשבים ישראליות
קטגוריה:חברות ישראליות הנסחרות בנאסד"ק
קטגוריה:חברות שנסחרו בבורסה לניירות ערך בתל אביב
קטגוריה:הרצליה: חברות
קטגוריה:ישראל: חברות שהוקמו ב-1991
בורהן דג'אני

בורהן דג'אני (1921, יפו - 15 בספטמבר 2000, עמאן) היה סופר, כלכלן, אינטלקטואל ופרופסור לכלכלה פלסטיני באוניברסיטה האמריקאית בביירות.

==ביוגרפיה==
נולד למשפחת דג'אני המפורסמת מיפו. קיבל תואר ראשון מאוניברסיטה האמריקאית בבירות, והחל ללמד בה משנת 1944. בשנת 1948 סיים לימודי משפטים בבית הספר למשפט שפעל בירושלים בחסות המנדט. בשנת 1950 ייסד את העיתון אל-חדף בירושלים.

בתחילת שנות השישים היה ממייסדי המכון ללימודים פלסטינים בביירות וחבר הוועד המנהל שלו. בשנת 1951 מונה למנהל האיחוד הכללי של לשכות התעשייה, המסחר והחקלאות הערביות (General Union of Arab Chambers of Commerce, Industry, and Agriculture), תפקיד בו החזיק עד ליום מותו. בשנותיו האחרונות התגורר בירדן, שם נפטר בשנת 2000.

קטגוריה:אנשי אקדמיה פלסטינים
קטגוריה:ילידי 1921
קטגוריה:נפטרים ב-2000
Pop Life

Pop Life (חיי הפופ) הוא אלבום האולפן השלישי של הדי.ג'יי הצרפתי דייוויד גטה, אשר יצא ב-18 ביולי 2007.

== רשימת השמעה ==

== מצעדים ודרוגים ==

==קישורים חיצוניים==

== הערות שוליים ==

קטגוריה:אלבומי דייוויד גטה
קטגוריה:אלבומים שהופקו על ידי דייוויד גטה
קטגוריה:אלבומי חברת וירג'ין רקורדס
One Love

One Love (בתרגום חופשי לעברית: אהבה אחת) הוא אלבום האולפן הרביעי של ה-DJ הצרפתי דייוויד גטה. האלבום יצא באוגוסט 2009 בהוצאת וירג'ין. האלבום הצליח מסחרית ונמכר ב-3 מיליון עותקים ברחבי העולם.

== רשימת השמעה ==

== מצעדים, דרוגים ומכירות ==

== פרסים ==

==קישורים חיצוניים==

== הערות שוליים ==

קטגוריה:אלבומי דייוויד גטה
קטגוריה:אלבומים שהופקו על ידי דייוויד גטה
ארמייה טביליסי

"ארמייה" טביליסי (בגאורגית: არმია" თბილისი") היא קבוצת כדורסל גאורגית מהעיר טביליסי. המשחקת בליגת העל הגאורגית.

==היסטוריה==
הקבוצה הוקמה בשנת 1937 כמועדון ספורט צבאי המייצג את הצבא (Army Sport Сlub). הקבוצה שיחקה בליגה הסובייטית, בה זכתה בשתי אליפויות בשנות ה-40. לאחר קריסת ברית המועצות, המועדון ירד מחשיבותו והתפרק.

המועדון החל לקבל בשנת 1996 תמיכה של משרד הביטחון הגאורגי, והחל לשחק בליגה הגאורגית. בעונת 2010/11 זכתה הקבוצה בגביע הגאורגי לאחר ניצחון בגמר מול קבוצת האקדמיה המשטרתית מ.י.א טביליסי. ובליגה ניצחה בסדרת גמר הפלייאוף את הקבוצה האוניברסיטאית טסאו טביליסי 1-3 וזכתה באליפות. בעונת 2011/12 זכתה שוב באליפות לאחר ניצחון בסדרת הגמר מול קבוצת אולימפי טביליסי 1-3.

בעונת 2011/12 השתתפה הקבוצה בגביע היורוצ'לנג'. וכך גם בעונת 2012/13.

==תארים והישגים==
*הליגה הגאורגית:
**אליפות (2) 2011, 2012
**חצי גמר: 2013
*הגביע הגאורגי:
**זכייה: 2011
**חצי גמר: 2013
* הסופרקאפ הגאורגי:
**זכייה (1): 2011
*הליגה הסובייטית:
**אליפות (2): 1944, 1946
**מקום שני: 1945

==שחקנים בולטים בעבר ובהווה==
* סרגו אתּוּאַשוִילִי (נ. 1985)
* גיאורגי זוביאשוילי (נ. 1978)
* בוריס נותסובודזה (נ. 1978)
* גאורגי שָרַבִּידזֶה

==קישורים חיצוניים==
* 

קטגוריה:קבוצות כדורסל גאורגיות
קטגוריה:טביליסי: מועדוני ספורט
דלקת הלחמית

דלקת הלחמית או קוֹניוּנקטיביטיס, (באנגלית: Conjunctivitis), המכונה בלשון הדיבור בשם הלא-מדויק "דלקת עיניים", היא דלקת בלחמית העין.
הלחמית היא קרום שקוף המצפה את לובן העין ואת החלק הפנימי של העפעפיים. זוהי אחת ממחלות העיניים הנפוצות ביותר. היא יכולה להיגרם על ידי נגיף, חיידק, תגובה אלרגית לקרדית אבק הבית, אבקנים, עישון, חומרים נדיפים או כימיקלים שונים.
הטיפול במחלה אם היא ממקור וירוס ההרפס סימפלקס הוא באמצעות אציקלוביר.

== סיווג ==
* דלקת ויראלית (Viral Conjunctivitis) לרוב פוגעת בעין אחת וגורמת להדמעה מרובה והפרשה בהירה ושקופה.
* דלקת חיידקית (Bacterial Conjunctivitis) לרוב פוגעת בשתי העיניים וגורמת להפרשה סמיכה צהובה ולעיתים ירקרקה.
* דלקת אלרגית (Allergic Conjunctivitis) פוגעת בשתי העיניים וגורמת לגירוד, עקצוץ ודמעות בעיניים. ולעיתים גם נזלת.
* סוג מיוחד של דלקת לחמית אלרגית הנקרא Giant Papillary Conjunctivitis) GPC), מופיעה לאחר הרכבה ממושכת של עדשות מגע.
* דלקת כימית כתוצאה מחשיפה לחומרים כימיים.
* חלזיס .

באזורים טרופיים דלקת מסוג "אפולו" מתפשטת כל שנה לפני עונת הגשמים.

==סימנים ותסמינים==
* דלקת ויראלית - דלקת הלחמית נגיפית קשורה לעיתים קרובות עם זיהום בדרכי הנשימה העליונים, הצטננות או כאבי גרון. התסמינים שלה כוללים הפרשות מימיות לגרד משתנה. הזיהום מתחיל בדרך כלל עם עין אחת, אך עלול להתפשט בקלות אל השנייה.

== מקורות ==
<div style="direction: ltr;">
* Ophthalmology : a short textbook Gerhard K. Lang; 
</div>

==קישורים חיצוניים==

* [https://www.youtube.com/watch?v=CnWgGwf8Edw דלקת עיניים: מה הסיבה להופעתה של דלקת בלחמית העין?], בתוכנית "בריאות 10" עם רפי קרסו
* 

קטגוריה:מחלות עיניים
קטגוריה:דלקת
קונרד פון הצנדורף

קונרד פון הצנדורף (בגרמנית: Conrad von Hötzendorf; 11 בנובמבר 1852 – 25 באוגוסט 1925) היה ראש המטה הכללי בצבא האוסטרו-הונגרי בתחילת מלחמת העולם הראשונה.

==קריירה מוקדמת==
פון הצנדורף נולד בווינה לאב שהיה הוסר בדרגת קולונל. הוא למד באקדמיה הצבאית בווינה על שם מריה תרזה ובשנת 1871 הצטרף לחיל הרגלים בדרגת סגן. לאחר שסיים את בית הספר לקצינים - "Kriegschule", בווינה בשנת 1876 הצטרף למטכ"ל האוסטרו-הונגרי ושירת בבוסניה ודלמטיה. ב-1888 הוא נתמנה לפרופסור לטקטיקה בבית הספר לקצינים לאחר שערך מחקר על מלחמת צרפת–פרוסיה.

לפי בקשתו חזר לתפקידי פיקוד ונתמנה למפקד בריגדת חי"ר ה-55 בטריאסטה, שם דיכא התקוממות של האיטלקים ב-1902. הוא הועלה לדרגת סגן פלדמרשל ופיקד על הדיוויזיה ה-8 באינסברוק. דרכו לרמטכלו"ת הייתה מהירה למרות שלא היה לו ניסיון צבאי מספיק.

בנובמבר 1906 התמנה לרמטכ"ל. הוא פעל רבות לצייד את הצבא בנשק מודרני. במשבר יולי 1914 הוא היה אחד המצדדים העיקריים בהכרזת מלחמה על סרביה.

==מלחמת העולם הראשונה ואחריתו==
עם פרוץ המלחמה פון הצנדורף לא העריך נכון את כוחם של אויביו. במערכת סרביה נכשל בתחילת המערכה נגד צבא סרבי קטן יותר אך יעיל. במתקפת ברוסילוב בחזית המזרחית, בשנת 1916, נאלץ פון הצנדורף לסגת נסיגה עמוקה וסבל מ-370.000 הרוגים ופצועים ו-380.000 שבויים. באותה שנה נכשל בניסיונו להביס את הצבא האיטלקי בקרב אסיאגו.

ערכו של פון הצנדורף ירד, קרל הראשון, קיסר אוסטריה לא העריך אותו וכשעלה לשלטון בנובמבר 1916 לאחר מותו של פרנץ יוזף הראשון, קיסר אוסטריה, הוא לקח על עצמו את תפקיד המפקד העליון של הצבא וב-1 במרץ 1917 הוא פיטר את פון הצנדורף מתפקיד הרמטכ"ל אך ביקש ממנו להישאר בצבא. פון הצנדורף הסכים להמשיך בצבא בתפקיד מפקד הצבא בדרום טירול.

בתפקידו זה נכשל פון הצנדורף במתקפה באביב 1918 בקרב מונטה גראפה ולצבאו נגרמו אבדות כבדות. ב-15 ביולי 1918 הודח פון הצנדורף מתפקידו, ומונה למפקד הראשי של חיל המשמר הקיסרי.

לאחר המלחמה עבר פון הצנדורף להתגורר בגרמניה, וב-25 באוגוסט 1925 נפטר בעיר מרגנטיים.

==ראו גם==
* האימפריה האוסטרו-הונגרית במלחמת העולם הראשונה

==קישורים חיצוניים==

* 
* 

קטגוריה:מרשלים אוסטרו-הונגרים
קטגוריה:אנשי צבא אוסטרו-הונגרים במלחמת העולם הראשונה
קטגוריה:מפקדי צבאות סדירים בעת החדשה: אישים
קטגוריה:מעוטרי פור לה מריט
קטגוריה:אישים הקבורים בבית הקברות של היצינג

קטגוריה:ילידי 1852
קטגוריה:נפטרים ב-1925
חקיקה נגד חרם (ארצות הברית)

בסוף שנות ה-70 של המאה ה-20 נעשו בארצות הברית שני צעדי חקיקה נגד השתתפות בחרם כלכלי. אף שהחקיקה מנוסחת בצורה כללית, כמקובל, היא נועדה בעיקר למנוע חרם על ישראל.

==החקיקה==
[[אברהם ריביקוף, מיוזמי החקיקה]]
צעדי החקיקה הם:
* ב-1977 אושרה, ביוזמת הסנאטור אברהם ריביקוף, תוספת לרפורמה במס הכנסה Tax Reform Act of 1976, שלפיה נאסר על חברות אמריקאיות להשתתף בחרם של מדינה זרה על מדינה אחרת, אלא אם ארצות הברית משתתפת אף היא בחרם זה. למען המעקב אחר יישום חוק זה, נפתח בארצות הברית משרד בשם Office of Antiboycott Compliance, המהווה חלק ממשרד המסחר האמריקני. חברות אמריקניות שהפרו את החוק, נקנסו בסכומים גבוהים.
* חוק מנהל הייצוא מ-1979 (Export Administration Act of 1979), שבו נכללו הוראות נגד חרם. על פי החוק יוטל קנס על חברות אמריקאיות המשתפות פעולה עם החרם הערבי. החוק חל אפילו על העברת מידע שעלול לסייע לחרם, וזאת משום שיוזמי החרם נגד ישראל ביקשו לדעת מי עושה עסקים עם ישראל, על מנת שלא לשתף עמו פעולה. העונש המרבי לעובר על החוק הוא חמש שנות מאסר.

== ראו גם ==
* הסברה ישראלית
* BDS
* חרם על ישראל
* חוק למניעת פגיעה במדינת ישראל באמצעות חרם – חוק ישראלי
* חוק איסור החרם על ישראל – הצעת חוק אמריקאית

== לקריאה נוספת ==
* נדב ספרן, מדינת ישראל ויחסיה עם ארצות הברית, (תרגום מאנגלית: שלמה גונן), ירושלים ותל אביב: הוצאת שוקן, תשל"ט 1979
* אברהם בן-צבי, מטרומן ועד אובמה: עלייתם וראשית שקיעתם של יחסי ארצות הברית-ישראל, תל אביב: ידיעות ספרים, 2011

==קישורים חיצוניים==
* [http://www.jewishvirtuallibrary.org/jsource/US-Israel/antiboy.html Antiboycott Regulations]

==הערות שוליים==

קטגוריה:חרמות
קטגוריה:ארצות הברית: חוק ומשפט
קטגוריה:יחסי ארצות הברית – ישראל
קטגוריה:חרם על ישראל
אטלס H

האטלס G היה משגר לוויינים מסדרת טילי האטלס ששימש לשיגור 5 לווייני NOSS עבור משרד הסיור הלאומי של ארצות הברית.

האטלס H היה טיל בעל "שלב וחצי" שהשתמש בשיפור של השלב הראשון של טיל האטלס G, שהיה שונה מהאטלס H בכך שהיה לו שלב עליון מסוג קנטאור. שלב זה שימש מאוחר יותר כשלב הראשון של האטלס 1

==קישורים חיצוניים==
* [http://www.astronautix.com/lvs/atlas.htm על סדרת טילי האטלס] 
* [http://astronautix.com/lvs/atlash.htm Encyclopedia Astronautica Atlas H] 

קטגוריה:סדרת טילי אטלס
קטגוריה:קונבאייר - טילים ומשגרים
אטלס 1

האטלס 1 (באנגלית: Atlas I) היה משגר לוויינים מסדרת טילי האטלס ששימש לשיגור מגוון רחב של לוויינים בשנות ה-90. באנגלית המשגר נקרא Atlas I וה-I גרם לבלבול כי היו שחשבו שהוא המשך לטיל הקודם בסדרת האטלס שנקרא אטלס H, אבל למעשה הוא היה הטיל הראשון בתת-סדרה של האטלס וה-I סימל את המספר אחד.

קו ייצור של משגר "אטלס G" נסגר אחרי תחילת שיגורים של מעבורת חלל. בעקבות אסון מעבורת החלל צ'לנג'ר סוכם על חידוש שיגורים של משגרים מסדרת "אטלס" ופותח משגר חדש.

השלב הראשון של "האטלס 1" היה זהה לשלב ראשון של משגר "אטלס H" והשלב השני היה קנטאור.

השיגור הראשון בוצע בשנת 1990 והחארון בשנת 1997.

==קישורים חיצוניים==

* [http://www.astronautix.com/lvs/atlas.htm על סדרת טילי האטלס] 
* [http://astronautix.com/lvs/atlasi.htm Encyclopedia Astronautica Atlas I] 
* [https://space.skyrocket.de/doc_lau_det/atlas-1.htm רשימת שיגורים]

קטגוריה:סדרת טילי אטלס
קטגוריה:קונבאייר - טילים ומשגרים